આપણા સહુની હાલત પાર્થ જેવી છે. સમાજમાં વ્યાપ્ત દૂષણો અને બદીઓથી ત્રસ્ત સજ્જનો ફરિયાદો કરતા રહે છે. કોઇને જાતે કંઇ કરવું નથી. “ધર્મ સંસ્થાપનાર્થાય સંભવામિ યુગે યુગે” મંત્રનો આપણે અવળો અર્થ લીધો છે. જાણે કે કોઇ તારણહાર આવશે અને આપણો ઉદ્ધાર કરશે. એવી નમાલી વૃત્તિથી શું વળે? આ વાત તો થઇ સમાજમાં વ્યાપ્ત અન્યાય અને ભ્રષ્ટાચાર સામે લડવાની. રોજિંદા જીવનમાં પણ ધર્મને ઘૂંટવાનો અવકાશ છે.